หุ้นไทยปิดเช้าบวก 6.15 จุด
ดัชนีหุ้นไทย 11 ธ.ค.ช่วงเช้าปิดที่ระดับ 1,341.10 จุด เพิ่มขึ้น 6.15 จุดมูลค่าการซื้อขาย 20,762.94 ล้านบาท
11 ธ.ค. 2555

ดัชนีหุ้นไทย 11 ธ.ค.ช่วงเช้าปิดที่ระดับ 1,341.10 จุด เพิ่มขึ้น 6.15 จุดมูลค่าการซื้อขาย 20,762.94 ล้านบาท
ตลาดหลักทรัพย์ปิดตลาดช่วงเช้าวันนี้ที่ระดับ 1,341.10 จุด เพิ่มขึ้น 6.15 จุด(+0.46%) มูลค่าการซื้อขาย 20,762.94 ล้านบาท  โดยการซื้อขายหุ้นช่วงเช้า ดัชนีหุ้นไทยแกว่งตัวในแดนบวกตลอดแตะจุดสูงสุดของช่วงเช้าที่ 1,344.82 จุด และแตะจุดต่ำสุดของช่วงเช้าที่ระดับ 1,339.83 จุด
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี(ประเทศไทย)กล่าวว่า ตลาดหุ้นไทยเช้านี้ปรับตัวขึ้นได้มากกว่าตลาดหุ้นอื่นในภูมิภาคเอเชียที่ส่วนใหญ่จะอยู่ในแดนบวกแต่ก็บวกได้น้อยกว่าตลาดไทย เนื่องจากตลาดบ้านเราได้ปิดทำการเมื่อวานนี้ ซึ่งเป็นวันที่ตลาดต่างประเทศได้ปรับตัวขึ้นไปกันแล้ว หลังจากที่ตัวเลขการจ้างงานนอกภาคเกษตรของสหรัฐฯได้ออกมาดี ซึ่งตลาดบ้านเราก็พึ่งจะขานรับข่าวดีนี้ในวันนี้
นอกจากนี้ ธุรกิจท่องเที่ยวที่มีการคาดการณ์กันว่าจะดีในปีนี้ จากการคาดการณ์ว่าจำนวนนักท่องเที่ยวในไทยจะสูงเป็นประวัติการณ์ในปีนี้ ตรงนี้เป็นการตอกย้ำว่าเศรษฐกิจไทยแข็งแรง นอกจากนี้ จีนก็มีความสนใจจะเข้ามาลงทุนในรถไฟฟ้าความเร็วสูงในไทยด้วย ทำให้เห็นว่าประเทศไทยกำลังเติบโตไปได้ดีในอนาคต       
อย่างไรก็ดี คืนนี้คงจะต้องติดตามการประชุมธนาคารกลางสหรัฐฯ(FOMC)ซึ่งคงจะไม่ได้ให้ความสนใจในเรื่องของอัตราดอกเบี้ย แต่คงจะมีการพูดกันเกี่ยวกับการแก้ปัญหา Fiscal Cliff ซึ่งช่วงนี้คงจะต้องติดตามเหตุการณ์ในสหรัฐฯมากกว่า
แนวโน้มการลงทุนในช่วงบ่ายนี้ นายปริญทร์ กล่าวว่า ตลาดฯคงจะแกว่งตัวในกรอบ 1,330-1,345 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่            SCB        มูลค่าการซื้อขาย 1,505.00  ล้านบาท ปิดที่ 177.50 บาท เพิ่มขึ้น  6.50 บาท BBL        มูลค่าการซื้อขาย 1,304.37  ล้านบาท ปิดที่ 190.00 บาท เพิ่มขึ้น  5.00 บาท CPALL     มูลค่าการซื้อขาย 1,114.78  ล้านบาท ปิดที่  42.25 บาท เพิ่มขึ้น  1.25 บาท    PTTEP    มูลค่าการซื้อขาย 1,098.62  ล้านบาท ปิดที่ 153.00 บาท ราคาไม่เปลี่ยนแปลงKBANK    มูลค่าการซื้อขาย   954.62  ล้านบาท ปิดที่ 198.50 บาท เพิ่มขึ้น  0.50 บาท